recursal/SuperWikiNEXT-32B huggingface dataset:
Η **Τρακτέρ Σάζι Ταμπρίζ** (αζερικά: Təbriz Tiraxtur Klubu‎, περσικά: باشگاه فوتبال تراکتورسازی تبریز‎) κοινώς γνωστή ως **Τρακτέρ** είναι επαγγελματικός ποδοσφαιρικός σύλλογο με έδρα στο Tαμπρίζ του Ιράν.

Ο σύλλογος ιδρύθηκε το 1970 και προήχθη στην πρώτη κατηγορία πέντε χρόνια αργότερα. Ο σύλλογος είναι ένας από τους πιο διάσημους και δημοφιλείς συλλόγους στο Ιράν και την Ασία. Είναι ένας από τους δημοφιλέστερους συλλόγους μεταξύ των γειτονικών τουρκικών χωρών του Ιράν, συμπεριλαμβανομένης της Τουρκίας και της Δημοκρατίας του Αζερμπαϊτζάν. Στην επαγγελματική λίγκα του Ιράν 2010-11 ο μέσος όρος θεατών για τους αγώνες εντός έδρας στο Στάδιο Σαχάντ πλησίασε τους 42.000.

Οι παίκτες
----------

### Τρέχουσα ομάδα

* **U21** = Παίκτες κάτω των 21
* **U23** = Παίκτες Κ23
Το **Τεύκτρο το πόλιο**, λατ. (Teucrium polio-λαμπρύνω), είναι πόα της υποοικογένειας των Τευκτριδών (Teucrioideae), γνωστό στην Κρήτη ως Αντωναίδα και στις υπόλοιπες περιοχές της Ελλάδας ως βότανο της Παναγιάς, αμάραντο της Παναγιάς επειδή κοσμεί τα εικονοστάσια των σπιτιών, καθόσον αποξηραμένο παραμένει αμάραντο, λαγοκοιμιθιά, λιβανόχορτο, ύσσωπος κ.ά.

Αναφέρεται από τον Διοσκουρίδη και από τον Θεόφραστο. Η επιστημονική του ονομασία πιστεύεται ότι αναφέρεται στον ήρωα του Τρωικού πολέμου τον Τεύκτρο.

Περιγραφή
---------

Είναι αυτοφυές, βρίσκεται σε βραχώδεις και ξηρές περιοχές της Μεσογείου. Το ύψος του δεν ξεπερνάει τα 30 εκατοστά και ανθίζει από το μήνα Μάιο έως τον Αύγουστο. Τα άνθη του είναι μικρά λευκά και άοσμα. Πολυετής αειθαλής πόα με γκριζωπό, αρωματικό φύλλωμα και κίτρινα άνθη το καλοκαίρι και το φθινόπωρο. Αναπτύσσεται σε ηλιόλουστες θέσεις και άγονα, ξηρά, ουδέτερα ή αλκαλικά εδάφη.

Χρήσεις
-------

«ῥαντιεῖς με ὑσσώπῳ καί καθαρισθήσομαι· πλυνεῖς με καί ὑπέρ χιόνα λευκανθήσομαι.» Ψαλμός Ν΄(51) § 9

Χρησιμοποιείται κυρίως ως αποξηραμένο για καλλωπιστικούς και θρησκευτικούς λόγους αλλά και με τη μορφή αφεψήματος ως υπογλυκαιμικό, υποτασικό, τονωτικό κλπ. Έχουν αναφερθεί, ωστόσο, αρκετές περιπτώσεις τοξικής ηπατίτιδας λόγω της χρήσης των παραπάνω βοτάνων, γι΄αυτό είναι προτιμότερο να αποφεύγονται. Η ελληνική χλωρίδα περιλαμβάνει και άλλα αυτοφυή είδη του γένους, μεταξύ των οποίων το Teucrium montanum και το Teucrium creticum.

Παραπομπές
----------

1. ↑  Διοσκουρίδης, Περί ύλης ιατρικής
2. ↑  Θεόφραστος, Λεξικό φυτών εκδ. Κάκτος
3. ↑  Crieve Mande, (1971), Ένα σύγχρονο βότανο σ. 531 ISBN 978-0-486-22798-6
4. ↑  ΕΟΦ,- Φάρμακο-επαγρύπνηση Αρχειοθετήθηκε 2004-07-02 στο Wayback Machine.

Εξωτερικοί σύνδεσμοι
--------------------

* Η Αντωναίδα Κρήτης κατά τη διάρκεια του Β΄Παγκοσμίου πολέμου
Υψιστρώματα
Τα **Υψιστρώματα** (*Altostratus*) αποτελούν επίσημη κατηγορία νεφών, σύμφωνα με τον Άτλαντα νεφών που εξέδωσε το 1957 ο W.M.O. η χρήση των οποίων γίνεται από τους μετεωρολόγους και απ΄ όλα τα Γραφεία Καιρού του Κόσμου.

Υψιστρώματα ονομάζονται τα νέφη που παρουσιάζονται σαν πυκνά πέπλα με χρώμα ανοικτό γκρίζο προς το γαλάζιο ομοιόμορφα και αποτελούνται από υδροσταγονίδια. Εμφανίζονται με μεγάλη οριζόντια έκταση μήκους μερικών δεκάδων ή και εκατοντάδων χιλιομέτρων. Βρίσκονται σε ύψος 2.000-6.000 μέτρα. Από τα λεπτότερα υψιστρώματα μόλις που διακρίνονται οι φωτεινοί δίσκοι του Ήλιου ή της Σελήνης. Γι΄ αυτό και δεν σχηματίζονται σκιές στην επιφάνειά τους. Επίσης δεν εμφανίζουν άλω. Τα υψιστρώματα εμφανίζουν μεγαλύτερη έκταση από τα θυσανοστρώματα. Επίσης διαφέρουν από τους υψισωρείτες και τους στρωματοσωρείτες επειδή δεν εμφανίζουν σχήματα. Αν τα υψιστρώματα αυξάνουν πιθανώς αυτό να φανερώνει επικείμενη βροχή διάρκειας. Η διεθνής σύντμισή τους είναι **As**.

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **υψίστρωμα**  |
Συντεταγμένες: 70°N 20°E﻿ / ﻿70°N 20°E﻿ / 70; 20

Το **Τεχνολογικό Πανεπιστήμιο του Λούλεο** (*Luleå University of Technology*) της Σουηδίας, συντομογραφικά γνωστό ως LTU, είναι το βορειότερο τεχνολογικό πανεπιστήμιο της Σκανδιναβίας. Διαθέτει τέσσερις πανεπιστημιουπόλεις οι οποίες βρίσκονται στις πόλεις: Λούλεο (Luleå), Κιρούνα (Kiruna), Σελεφτιού (Skellefteå) και (Πίτεο) Piteå.

Ιστορικό
--------

Το πανεπιστήμιο ιδρύθηκε την 1η Ιουνίου 1971 στη Luleå, με την ονομασία, Högskoleenheten i Luleå. Η επίσημη ονομασία του στη συνέχεια έγινε, Luleå University College). Το 1997, από τη Σουηδική κυβέρνηση το πανεπιστημιακό καθεστώς και έκτοτε είναι γνωστό ως Τεχνολογικό Πανεπιστήμιο του Λούλεο.

Το 1977 συγχωνεύτηκε με το παλαιότερο εκπαιδευτικό κολέγιο του Luleå και ένα χρόνο αργότερα δημιουργήθηκε το Piteå School of Music.

Παρούσα κατάσταση
-----------------

Είναι δημόσιο πανεπιστήμιο της Σουηδίας. Η κύρια πανεπιστημιούπολη έχει ως έδρα την πόλη Luleå, στην πόλη Kiruna εδρεύει το τμήμα Διαστημικής Επιστήμης, στην πόλη Skellefteå έχουν έδρα τα τμήματα: Τεχνολογίας Ξύλου, Τρισδιάστατης Γραφικής, και Μηχανικής Υπολογιστών. 

Τέλος, στην πόλη Piteå εδρεύει το τμήμα Μουσικής και Μέσων. Πρύτανης του εν λόγω πανεπιστημίου είναι η καθηγήτρια Birgitta Bergvall-Kåreborn. Σήμερα έχει 1.700 μέλη πανεπιστημιακού προσωπικού και περίπου 17.200 φοιτητές.

Μεταπτυχιακά προγράμματα σπουδών
--------------------------------

Το σουηδικό πανεπιστήμιο LTU σήμερα προφέρει 17 διαφορετικά μεταπτυχιακά προγράμματα σπουδών, μεταξύ άλλων, στα αντικείμενα: πολιτικής μηχανικής, αστικής δόμησης, τεχνολογίας ξύλου, διαστημικού σχεδιασμού, επιστήμης δεδομένων, γεωμηχανικής, διεθνών σπουδών, κ.α.

Παραπομπές
----------

1. 1 2 3 4  *Public register of government agencies in Sweden*. Ανακτήθηκε στις 28  Δεκεμβρίου 2019.
2. ↑
3. ↑

Εξωτερικές πηγές
----------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τεχνολογικό Πανεπιστήμιο του Λούλεο** |

* Επίσημο ιστότοπος

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 129441906
* LCCN: no2010166173
* ISNI: 0000 0001 1014 8699
* GND: 10044378-3
* SUDOC: 159042062

 |

 |
Η εικόνα των **Τριών Ιεραρχών** του 14ου αι. μ.Χ εκτίθεται στο Βυζαντινό και Χριστιανικό Μουσείο.

Περιγραφή
---------

Η εικόνα των **Τριών Ιεραρχών** είναι διαστάσεων 126Χ90 εκ. Πρόκειται για την σκαφάτη πίσω όψη μιας αμφιπρόσωπης εικόνας στην οποία οι Τριες Ιεράρχες εικονίζονται όρθιοι κατ΄ενώπιον φορώντας μονόχρωμα φελόνια, και κρατώντας κλειστά ευαγγέλια. Τον Χρυσόστομο στο μέσο πλαισιώνουν ο Γρηγόριος αριστερά και ο Βασίλειος δεξιά. Οι σταυροί των ωμοφορίων τους απολήγουν σε μονογράμματα , όπως *Φ(ως)Χ(ριστου)Φ(αίνει)Π(άσι)*, ενώ τα κατάκοσμα επιγονάτιά τους έχουν καμπύλη απόληξη.

Η παράσταση των Τριών Ιεραρχών αποκαλύφθηκε μετά την απομάκρυνση επιζωγράφισης του 18ου αι.με το ίδιο θέμα που κάλυπτε το αρχικό στρώμα.

Παραπομπές
----------

1. ↑  Παναγιώτης Βοκοτόπουλος, Βυζαντινές Εικόνες, Ελληνική Τέχνη,Εκδοτική Αθηνών, Αθήνα, 1995,σελ.220
2. ↑  Ο κόσμος του Βυζαντινού Μουσείου, εκδ. Υπουργείο Πολιτισμού-Βυζαντινό και Χριστιανικό Μουσείο, Αθήνα, 2004, σελ.143

Πηγές
-----

* Παναγιώτης Βοκοτόπουλος, Βυζαντινές Εικόνες, Ελληνική Τέχνη,Εκδοτική Αθηνών, Αθήνα, 1995
* Ο κόσμος του Βυζαντινού Μουσείου, εκδ. Υπουργείο Πολιτισμού-Βυζαντινό και Χριστιανικό Μουσείο, Αθήνα, 2004.
Αγία Σοφία Κωνσταντινουπόλεως. Το οικοδόμημα ακολουθεί τον αρχιτεκτονικό ρυθμό της τρουλαίας βασιλικής και συνδυάζει στοιχεία της πρώιμης βυζαντινής ναοδομίας, σε πολύ μεγάλη κλίμακα.
Κάτοψη ναού Αγίας Σοφίας Κωνσταντινουπόλεως.
Ο ρυθμός της **τρουλαίας Βασιλικής** ή **Βασιλικής με Τρούλο**, εμφανίστηκε τον 6ο μ.Χ. αιώνα, εποχή της μεγάλης ισχύος του βυζαντινού κράτους και του ορθοδόξου δόγματος. Το γεγονός αυτό είχε αντίκτυπο και στην ανάπτυξη της ναοδομίας. Η παλαιοχριστιανική βασιλική εμπλουτίστηκε με νέα αρχιτεκτονικά στοιχεία, ώστε να έχει ακόμα μεγαλύτερη αίγλη. Σπουδαιότερη καινοτομία ήταν ο περιορισμός του μήκους του κτιρίου και κυρίως η προσθήκη τρούλου στη στέγη του μεγάλου κλίτους. Η τρουλαία βασιλική θα εξελιχθεί σταδιακά στο σύνθετο εγγεγραμμένο σταυροειδή ναό της μεσοβυζαντινής περιόδου (843-1204) και θα αποκρυσταλλωθεί αργότερα, κατά την παλαιολόγεια περίοδο (1261-1453), στο λεγόμενο «μικτό τύπο».

Πρόκειται για μια αρχιτεκτονική εφεύρεση των μεγάλων μικρασιατών αρχιτεκτόνων Ανθέμιου από τις Τράλλεις και Ισίδωρου από τη Μίλητο. Οι μηχανικοί αυτοί κατόρθωσαν να τοποθετήσουν στην τετράγωνη στέγη της βασιλικής τον κυκλικό τρούλο, ο οποίος, μέσω τεσσάρων σφαιρικών τριγώνων κατέληγε να στηρίζεται σε τέσσερις μεγάλους πεσσούς (τετράγωνοι κίονες).

Αντιπροσωπευτικό δείγμα αυτού του ρυθμού είναι ο περίφημος ναός της Αγίας Σοφίας Κωνσταντινουπόλεως, ο οποίος κτίστηκε από τον Ιουστινιανό τα έτη 531-537. Ο διάκοσμος βελτιώνεται αισθητά. Οι τοίχοι καλύπτονται με ψηφιδωτά υψηλής τεχνοτροπίας και ζωγραφικές παραστάσεις. Η επιβλητικότητα αυτού του ρυθμού είναι έκδηλη. Ο τεράστιος όγκος του ναού, το μεγάλο ύψος, ο τεράστιος θόλος, το άπλετο φως των παραθύρων, δίνουν μια ξεχωριστή αίσθηση στον επισκέπτη του ναού.

Παραπομπές
----------

1. 1 2 3  «Βυζαντινή Ναοδομία - Ρυθμός της Τρουλαίας Βασιλικής». *edu-gate.minedu.gov.gr*. Ανακτήθηκε στις 21 Απριλίου 2021.
2. ↑  «Ο ναός της Αγίας Σοφίας». *users.sch.gr*. Ανακτήθηκε στις 21 Απριλίου 2021.
3. 1 2 3  «Αποστολική Διακονία της Εκκλησίας της Ελλάδος». *www.apostoliki-diakonia.gr*. Ανακτήθηκε στις 21 Απριλίου 2021.
4. ↑  «Αρχιτεκτονικοί ρυθμοί ναών: Βυζαντινή ναοδομία». *byzantineathens.com*. Ανακτήθηκε στις 21 Απριλίου 2021.
5. ↑  «Η ιστορία της Αγια-Σοφιάς». *sansimera.gr*. Ανακτήθηκε στις 21 Απριλίου 2021.

Πηγές
-----

*Η αρχική έκδοση του παρόντος λήμματος βασίστηκε σε κείμενο δημοσιευμένο από την Αποστολική Διακονία της Εκκλησίας της Ελλάδος. Δημοσιεύεται στη Βικιπαίδεια κατόπιν άδειας.*
Ο **Τόμι Ρεμενγκεσάου** (*Tommy Remengesau*, 29 Φεβρουαρίου 1956) είναι πολιτικός του Παλάου, πρόεδρος της χώρας από το 2001 ως το 2009 και από το 2013 ως το 2021. Η πρώτη θητεία του τερματίστηκε στις 31 Δεκεμβρίου του 2008. Τον Νοέμβριο του 2012 και του 2016 εξελέγη ξανά πρόεδρος.

Προφίλ
------

Γεννήθηκε στις 29 Φεβρουαρίου 1956. Το πλήρες όνομά του είναι *Thomas Esang Remengesau, Jr*. Πατέρας του ήταν ο δις προσωρινός Πρόεδρος της χώρας Τόμας Ρεμενγκεσάου (πρεσβύτερος). Σπούδασε στο Κρατικό Πανεπιστήμιο του Γκραντ Βάλι στο Μίσιγκαν των ΗΠΑ.

Ο Τόμι Ρεμενγκεσάου έγινε αντιπρόεδρος το 1992 και εξελέγη πρόεδρος κερδίζοντας τις εκλογές του 2000 τον Πίτερ Σουγκιγιάμα, με 52% έναντι 46%. Λίγο πιο πριν είχε εκλεγεί στη Γερουσία ως το νεαρότερο μέλος στην ιστορία. Ανέλαβε καθήκοντα την 1η Ιανουαρίου του 2001. Εκλέχθηκε πρόεδρος ξανά το 2004, κερδίζοντας τον Πόλικαρπ Μπαζίλιους με 66,5% έναντι 33,5%. Ως πρόεδρος, ο Ρεμενγκεσάου απέκτησε διεθνή φήμη με το να ηγηθεί εκστρατείας για την ευαισθητοποίηση αναφορικά με τις κλιματικές αλλαγές.. Διάδοχός του στην προεδρία έγινε ο Τζόνσον Τοριμπιόνγκ.

Καταγγελίες
-----------

Τον Ιούλιο του 2009 απαγγέλθηκαν εναντίον του κατηγορίες για παράβαση του κώδικα δεοντολογίας του νησιωτικού κράτους (απόκρυψη συναλλαγών).

Επανεκλογές στην προεδρία
-------------------------

Στις 6 Νοεμβρίου του 2012 ο Ρεμενγκεσάου κέρδισε τις προεδρικές εκλογές, με ποσοστό 58% έναντι 42% για τον Τζόνσον Τοριμπιόνγκ, πρόεδρο την περίοδο 2009-13. Η ορκωμοσία του Ρεμενγκεσάου στη δεύτερη προεδρική του θητεία στην ιστορία του Παλάου έγινε στις 17 Ιανουαρίου 2013.

Ο Ρεμενγκεσάου επανεξελέγη πρόεδρος με ποσοστό 51% και τον Νοέμβριο του 2016 κερδίζοντας τον γαμπρό του, Σουρέιντζελ Γουίπς.

Εξωτερικοί σύνδεσμοι
--------------------

* Μικρό βιογραφικό στο Rulers.org.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 34126618
* LCCN: no2002061322
* ISNI: 0000 0000 4623 8584
* GND: 1219599441

 |

 |

Παραπομπές
----------

1. 1 2  Ανακτήθηκε στις 7  Οκτωβρίου 2022.
2. ↑  Ανακτήθηκε στις 7  Οκτωβρίου 2022.
3. ↑  Ανακτήθηκε στις 12  Οκτωβρίου 2021.
4. ↑  Time Αρχειοθετήθηκε 2013-01-13 στο Wayback Machine. Tommy Remengesau Jr. Heroes of the Environment
5. ↑  Radio New Zealand International Αρχειοθετήθηκε 2010-09-24 στο Wayback Machine. Former Palau president charged with code of ethics violations, 9 Ιουλίου 2009.
6. ↑  «Palau island election: Brothers-in-law vying for presidency». *The Independent*. 2016-10-31.. Ανακτήθηκε στις 2016-11-05.

|  |  |  |  |
| --- | --- | --- | --- |
| 

| π • σ • ε
Πρόεδροι του Παλάου |
| --- |
|  |
| 
* Χαρούο Ρεμελίκ
* Τόμας Ρεμενγκεσάου
* Αλφόνσο Οϊτερόνγκ
* Λαζάρους Σαλί
* Τόμας Ρεμενγκεσάου
* Νγκιρατκέλ Έτπιζον
* Κουνίβο Νακαμούρα
* Τόμι Ρεμενγκεσάου
* Τζόνσον Τοριμπιόνγκ
* Τόμι Ρεμενγκεσάου
* Σουρέιντζελ Γουίπς, τζούνιορ
 |

 |
Η **Μεγάλη Συναγωγή Κύπρου** βρίσκεται στο παραθαλάσσιο θέρετρο και πόλη της Λάρνακας της Κύπρου. Η συναγωγή εγκαινιάστηκε στις 12 Σεπτεμβρίου του 2005. Είναι η πρώτη και συναγωγή του νησιού. Μέχρι τα εγκαίνιά της η Κύπρος ήταν η μόνη χώρα στην Ευρωπαϊκή Ένωση χωρίς συναγωγή.

"Αυτό είναι ένα ιστορικό γεγονός για την Κύπρο," δήλωσε ο αρχιραβίνος του Ισραήλ Γιόνα Μέτζγκερ, μπροστά σε ένα πλήθος 100 ατόμων, κατά την τελετή εγκαινίων. "Είμαστε πολύ χαρούμενοι που η Κύπρος είναι ανοιχτή σε όλες τις θρησκείες." Ο Πεύκιος Γεωργιάδης, υπουργός παιδείας τότε, δήλωσε ότι "Η Κύπρος είναι ένα κράτος όπου όλες οι θρησκείες είναι ανεκτές και χαιρετίζουμε την Εβραϊκή συναγωγή,". 

Η τελετή περιελάμβανε τα εγκαίνια τοράς και τοποθέτηση ακρογωνιαίου λίθου για την μίκβεχ. Η κοινότητα έχει το δικό της νεκροταφείο.

Παραπομπές
----------

1. ↑  «"Mazal tov! Cyprus gets first synagogue"». Haaretz. 13 Σεπτεμβρίου 2005. Ανακτήθηκε στις 10 Οκτωβρίου 2017.
2. ↑  «Η Κύπρος Εβραϊκό Νεκροταφείο». Αρχειοθετήθηκε από το πρωτότυπο στις 27 Μαρτίου 2019. Ανακτήθηκε στις 16 Μαρτίου 2019.

Εξωτερικοί σύνδεσμοι
--------------------

* Εβραϊκή Κύπρος[*νεκρός σύνδεσμος*]
* Ραββινάτο της Κύπρου
Οι **Συναδηνοί** ήταν το όνομα μίας μέσης και ύστερης Βυζαντινής ευγενούς οικογένειας, που καταγόταν από τα Σύναδα της Φρυγίας.

Το όνομα της οικογένειας μαρτυρείται σε σφραγίδα του 9ου/10ου αι. αλλά το πρώτο γνωστό μέλος της οικογένειας είναι ο Φιλέτος Συναδηνός, κριτής της Ταρσού περί το 1000/06. Κατά τον 11ο και 12ο αι. αρκετά μέλη της οικογένειας εμφανίζονται ως στρατιωτικοί διοικητές, συνδεδεμένα με τις μεγάλες αριστοκρατικές οικογένειες των Βοτανιατών και των Κομνηνών. Έτσι μία Συναδηνή δόθηκε ως σύζυγος στον Γκέζα Α΄ της Ουγγαρίας από τον Νικηφόρο Γ΄ Βοτανειάτη· ο Βασίλειος Συναδηνός ήταν κυβερνήτης του Δυρραχίου τη δεκαετία του 1040 και ο Ανδρόνικος Συναδηνός ήταν κυβερνήτης πολλών επαρχιών υπό τον Μανουήλ Α΄ Κομνηνό, συμπεριλαμβανομένης της Κύπρου.

Στην Αυτοκρατορία της Νίκαιας οι Συναδηνοί ήταν μέλη της αριστοκρατικής αντιπολίτευσης στην κυρίαρχη δυναστεία των Λασκάρεων. Η οικογένεια έφτασε να είναι κορυφαία υπό τους Παλαιολόγους Αυτοκράτορες στα τέλη του 13ου και το πρώτο μισό του 14ου αι.: ο Ιωάννης Συναδηνός νυμφεύτηκε τη Θεοδώρα Παλαιολογίνα, ανιψιά του Αυτοκράτορα Μιχαήλ Η΄ Παλαιολόγου και υπηρέτησε ως *μέγας στρατοπεδάρχης*· οι γιοι του Ιωάννης και Θεόδωρος ήταν επίσης στρατιωτικοί διοικητές. Ο πρεσβύτερος Ιωάννης και η Θεοδώρα ίδρυσαν επίσης το *μοναστήρι της Βεβαίας Ελπίδος* και παρήγγειλαν ένα θαυμάσια εικονογραφημένο *τυπικό*, με πορτρέτα των μελών της οικογένειας. Εκείνη την εποχή οι Συναδηνοί έκαναν επιγαμίες με δύο άλλες επιφανείς αριστοκρατικές οικογένειες, τους Ασέν και τους Ραούλ.

Πηγές
-----

* (Αγγλικά) Kazhdan, Alexander (1991). «Synadenos». Στο: Kazhdan, Alexander, επιμ. *The Oxford Dictionary of Byzantium*. Οξφόρδη και Νέα Υόρκη: Oxford University Press, σελ. 1990. ISBN 0-19-504652-8.
* Polemis, Demetrios I. (1968). The Doukai: A Contribution to Byzantine Prosopography. London: The Athlone Press. pp. 178–182. OCLC 299868377.
Συντεταγμένες: 36°47′41″N 10°10′23″E﻿ / ﻿36.794759°N 10.173024°E﻿ / 36.794759; 10.173024

Μνημειακή πινακίδα του μαυσωλείου.
Ο **Τουρμπές Αλ Μοχσέν** (αραβικά: تربة آل محسن‎) είναι τυνησιακό μαυσωλείο ευρισκόμενο επί της Οδού Σιντί Σουρντού, ονομασία η οποία αποτελεί παραφθορά της ιταλικής λέξεως *Sourd*, στα νότια της μεντίνα της Τύνιδας.

Στεγάζει τους τάφους της οικογένειας Μοχσέν, σημαντικής οικογένειας της Τύνιδας, από την οποία προήλθε αριθμός ιμάμηδων του Τζαμιού Ζιτουνά.

Το συγκεκριμένο κτίριο αναστηλώθηκε το 1986 (έτος 1406 της εγίρας), όπως αναφέρεται επί της μνημειακής πινακίδας.

Παραπομπές
----------

1. ↑  (Αραβικά) «Les rues de la médina de Tunis : histoire et civilisation». *turess.com*. 23 Απριλίου 2010. Ανακτήθηκε στις 16 Ιανουαρίου 2017.

|  |  |
| --- | --- |
| 

|  |
| --- |
| * Πύλη:Αρχιτεκτονική
* Πύλη:Τύνιδα
 |

 |
Ο **Του‘αρ Σεν** (Tu'er Shen, Κινέζικα: 兔兒神, πνεύμα κουνελιού) ή Του Σεν (Κινέζικα: 兔神, θεός-κουνέλι), είναι κινεζική θεότητα που διαχειρίζεται την αγάπη και τη σεξουαλική επαφή μεταξύ ομόφυλων ανθρώπων. Το όνομά του κυριολεκτικά σημαίνει "θεότητα-κουνέλι". Οι πιστοί του τον αποκαλούν Ντα Γιε (Κινέζικα: 大爺, κύριος).

Σε μια λαϊκή ιστορία από την Φουτσιάν του 17ου αιώνα, ένας στρατιώτης ερωτεύεται έναν επαρχιακό αξιωματούχο και τον κατασκοπεύει για να τον δει γυμνό. Ο αξιωματούχος διατάζει να βασανιστεί και να σκοτωθεί ο στρατιώτης, αλλά εκείνος επιστρέφει από τους νεκρούς με τη μορφή ενός κουνελιού ενός έτους μέσω ενός ονείρου ενός γέροντα του χωριού. Το κουνέλι απαιτεί από τους ντόπιους να χτίσουν έναν ναό σε αυτόν, όπου μπορούν να κάψουν θυμίαμα προς τις «δουλειές μεταξύ ανδρών». Η ιστορία τελειώνει:

> Σύμφωνα με τα έθιμα της επαρχίας Φουτζιάν, είναι αποδεκτό ένας άντρας και ένα αγόρι να σχηματίσουν δεσμό [qi] και να μιλούν ο ένας στον άλλο σαν αδέρφια. Ακούγοντας τον χωρικό να μιλάει για το όνειρο, οι άλλοι χωρικοί προσπάθησαν να δωρίσουν χρήματα για να χτίσουν το ναό. Κράτησαν κρυφό αυτόν τον μυστικό όρκο, τον οποίο εκπλήρωσαν γρήγορα. Οι άλλοι παρακαλούσαν να μάθουν τον λόγο για την κατασκευή του ναού, αλλά δεν το έμαθαν. Όλοι πήγαν εκεί να προσευχηθούν.
> 
>

Μύθοι
-----

Σύμφωνα με το «*αυτό που δεν συζητούσε ο αφέντης*» (Κινέζικα: 子不語), που γράφτηκε από τον Γιουέν Μέι (Κινέζικα:袁枚) κατά τη διάρκεια της δυναστείας Τσινγκ, ο Του'αρ Σεν ήταν ένας άνθρωπος με το όνομα Χου Τιενμπάο (胡天保) που ερωτεύτηκε έναν πολύ όμορφο αυτοκρατορικό επιθεωρητή της επαρχίας Φουτζιάν. Μια μέρα τον έπιασαν να κρυφοκοιτάζει τον επιθεωρητή μέσω ενός τοίχου στο μπάνιο, οπότε ομολόγησε την ακούσια αγάπη του για τον άλλο άνδρα. Ο αυτοκρατορικός επιθεωρητής καταδίκασε τον Χου Τιενμπάο σε θάνατο με ξυλοδαρμό. Ένα μήνα μετά το θάνατο του Χου Τιενμπάο, εμφανίστηκε σε έναν άντρα του χωριού μέσω ενός ονείρου, ισχυριζόμενος ότι επειδή το έγκλημά του ήταν από αγάπη, οι αξιωματούχοι του κάτω κόσμου αποφάσισαν να διορθώσουν την αδικία διορίζοντάς τον θεό και προστάτη της ομόφυλης αγάπης. 

Μετά από το όνειρό του, ο άντρας έστησε ένα ιερό στον Χου Τιενμπάο, το οποίο έγινε πολύ δημοφιλές στη Φουτζιάν, τόσο πολύ που στα τέλη της δυναστείας Τσινγκ, η λατρεία του Χου Τιενμπάο έγινε στόχος για εξόντωση από την κυβέρνηση Τσινγκ.

Παραπομπές
----------

1. ↑  «Taoist homosexuals turn to the Rabbit God - Taipei Times». *www.taipeitimes.com*. 21 Οκτωβρίου 2007. Ανακτήθηκε στις 9 Οκτωβρίου 2020.
2. ↑  Szonyi 1998, σελίδες 1–25
Ο **Tεϊμουράζ,** γεωργιανά: თეიმურაზი, (απεβ. π. το 1768), από τον Οίκο των Μπαγκρατιόνι, ήταν βασιλιάς τού Ιμερέτι (δυτικής Γεωργίας) από το 1766 έως το 1768.

Βιογραφία
---------

Γιος τού πρίγκιπα Μαμούκα, κάποτε διεκδικητή τού στέμματος της Ιμερετίας, ο Τεϊμουράζ ενθρονίστηκε από την οθωμανική κυβέρνηση μετά την εκτόπιση τού εξαδέλφου του, βασιλιά Σολομώντα Α΄. Κυβέρνησε υπό την τουρκική προστασία, έως ότου ο Σολομών Α΄ ανέκτησε τον θρόνο με τη ρωσική υποστήριξη το 1768. Ο Tεϊμουράζ μπήκε στη φυλακή Mουχούρι και δεν τον είδαν ποτέ ξανά.

Βιβλιογραφικές αναφορές
-----------------------

1. ↑  David Marshall Lang, *The Last Years of the Georgian Monarchy, 1658-1832*. New York: Columbia University Press, 1957.
Συντεταγμένες: 19°25′0″N 98°54′0″W﻿ / ﻿19.41667°N 98.90000°W﻿ / 19.41667; -98.90000

Το **Τσιμαλουακάν** ή **Τσιμαλγουακάν** (ισπανικά: **Chimalhuacán** προφορά (βοήθεια·πολυμέσα) [tʃimalwaˈkan]), που στην γλώσσα Νάουατλ σημαίνει *«τόπος αυτών που έχουν ασπίδες»*, είναι πόλη και δήμος στη ανατολική πλευρά της Πολιτείας του Μεξικού. Βρίσκεται ακριβώς έξω από τα βορειοανατολικά σύνορα της Ομοσπονδιακής Περιφέρειας (Distrito Federal) και είναι μέρος της μητροπολιτικής περιοχής της Πόλης του Μεξικού. Σύμφωνα με την απογραφή του 2010 η πόλη έχει 524.223 κατοίκους, ήταν δηλαδή η πέμπτη μεγαλύτερη στην πολιτεία, και ο δήμος 525.389 κατοίκους.

Το Τσιμαλουακάν ιδρύθηκε 1259 από τρεις αρχηγούς ή Τλατοάνι. Η ισπανική πόλη Τσιμαλουακάν ιδρύθηκε το 1529 και το Τάγμα των Δομινικανών έχτισε μια εκκλησία και ένα μοναστήρι εδώ το 1563.

Παραπομπές
----------

1. ↑  www.inegi.org.mx/sistemas/consulta\_resultados/iter2010.aspx?c=27329&s=est.

Εξωτερικοί σύνδεσμοι
--------------------

* Πολυμέσα σχετικά με το θέμα  Chimalhuacán στο Wikimedia Commons
* Τσιμαλουακάν, Μεξικό
* Δήμος Τσιμαλουακάν Επίσημος ιστοχώρος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 129081875
* GND: 7598767-3
* BNF: cb155063558 (data)
* NKC: ge393202

 |

 |
Συντεταγμένες: 17°33′6.998″N 99°30′4.802″W﻿ / ﻿17.55194389°N 99.50133389°W﻿ / 17.55194389; -99.50133389

Το **Τσιλπανσίνγο ντε λος Μπράβο** (ισπανικά: *Chilpancingo de los Bravo*, προφορά: [tʃilpanˈsiŋɡo]) είναι η πρωτεύουσα η δεύτερη μεγαλύτερη πόλη της πολιτείας Γκερρέρο του Μεξικού. 

Το 2010 είχε πληθυσμό 187.251 άτομα. Ο δήμος έχει έκταση 2.338,4 km2 (902,9 τετραγωνικά μίλια) στο νότιο-κεντρικό τμήμα του κράτους, που βρίσκεται στα βουνά της Σιέρα Μάδρε ντελ Σουρ, στις όχθες του ποταμού Χουακάπα. Η πόλη βρίσκεται στην Ομοσπονδιακή Οδό 95 του Μεξικού που συνδέει το Ακαπούλκο με την Πόλη του Μεξικού.

Παραπομπές
----------

1. ↑  www.citypopulation.de/Mexico-Cities.html.

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Μεξικό
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 147767219
* LCCN: n82060119

 |

 |
Στο εννοιολογικό πλαίσιο και την ορολογία της τεχνολογίας των υπολογιστών και των τηλεπικοινωνιών (βασισμένων σε μηχανή), **χαρακτήρας** καλείται μια μονάδα πληροφορίας που αντιστοιχεί περίπου σε ένα σύμβολο ενός γραπτού συστήματος
μιας φυσικής γλώσσας (π.χ. ενός αλφαβήτου).

Παράδειγμα χαρακτήρα είναι ένα γράμμα (όπως a, b, c, α, β, γ, ...), ένας αριθμός (όπως 0, 1, 2, 3, ...), ένα σημείο στίξης (όπως κόμμα, θαυμαστικό, παρένθεση, ...). Η έννοια περιλαμβάνει επίσης κάποια σύμβολα που μπορεί να χρησιμοποιηθούν στην απεικόνιση πληροφορίας στην οθόνη ενός υπολογιστή (όπως ╚, ╤, ╧ , ...), καθώς και χαρακτήρες ελέγχου (όπως ESCape, LineFeed, ACKnowledgement, CarriageReturn, ...) οι οποίοι δεν αντιστοιχούν σε κάποια φυσική γλώσσα αλλά σε κάποια μπιτ πληροφορίας τα οποία χρησιμοποιούνται για την επεξεργασία και μετάδοση πληροροφίας σε μια ή περισσότερες γλώσσες. Παραδείγματα χαρακτήρων ελέγχου είναι οι carriage return ή στηλοθέτης, οι εντολές προς εκτυπωτή ή άλλη συσκευή εξόδου που εμφανίζει ή μεταφέρει πληροφορία.

Κωδικοποίηση χαρακτήρα
----------------------

Οι υπολογιστές και ο τηλεπικοινωνιακός εξοπλισμός αναπαριστούν τους χαρακτήρες σαν αριθμούς, οι οποίοι προκύπτουν μέσω κάποιας κωδικοποίησης χαρακτήρων. Οι αριθμοί αυτοί μεταδίδονται και αποθηκεύονται σε υπολογιστικά συστήματα σαν αλληλουχίες δυαδικών ψηφίων. Δημοφιλείς κωδικοποιήσεις χαρακτήρων είναι η ASCII και η διεθνής Unicode, ενώ για τα ελληνικά η ελληνική ISO 8859-7.

Δείτε επίσης
------------

* Κωδικοποίηση χαρακτήρων
* ASCII

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Τύποι δεδομένων |
| --- |
|  |
| Χωρίς ερμηνεία | 
Bit · Byte · Trit · Tryte · Λέξη |
|  |
| Αριθμητικοί | 
Ακέραιος · Σταθερής υποδιαστολής · Κινητής υποδιαστολής · Πραγματικός · Μιγαδικός · Bignum · Διάστημα |
|  |
| Κείμενο | 
Χαρακτήρας · Συμβολοσειρά |
|  |
| Δείκτες | 
Διεύθυνση · Αναφορά · Δείκτης συνάρτησης |
|  |
| Σύνθετοι | 
Αλγεβρικός τύπος δεδομένων (γενικευμένος) · Πίνακας · Πίνακας αντιστοίχισης · Κλάση · Λίστα · Αντικείμενο · Τύπος επιλογής · Γινόμενο · Εγγραφή · Σύνολο · Ένωση (με ετικέτες) |
|  |
| Άλλοι | 
Αλήθειας · Bottom type · Συλλογή · Τύπος απαρίθμησης · Εξαίρεση · Τύπος συνάρτησης · Αδιαφανής τύπος δεδομένων · Αναδρομικός τύπος δεδομένων · Σημαφόρος · Stream · Top type · Κλάση τύπου · Unit type · Void |
|  |
| Σχετικά θέματα | 
Αφηρημένος τύπος δεδομένων · Δομή δεδομένων · Interface · Kind · Πρωτογενής τύπος δεδομένων · Υποτύποι · Template · Κατασκευαστής τύπων · Παραμετρικός πολυμορφισμός · Πολυμορφισμός υποτύπων |

 |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4180012-6

 |

 |
Το **Τέμενος Μπαντσχαχί**  (στα Πουντζάμπι και στα Ουρντού: بادشاہی مسجد‎) (αλλιώς **Αυτοκρατορικό Τέμενος**) βρίσκεται δίπλα στην Παλιά Πόλη της Λαχώρης, στο βορειοανατολικό Πακιστάν. Θεωρείται ένα από τα πιο χαρακτηριστικά αξιοθέατα τόσο της Λαχώρης όσο και του Πακιστάν γενικότερα.

Η κατασκευή του ξεκίνησε το 1671 από τον αυτοκράτορα Αουρανγκζέμπ (Aurangzeb), της Αυτοκρατορία των Μουγκάλ, και ολοκληρώθηκε δύο χρόνια αργότερα. Το εξωτερικό του είναι διακοσμημένο με σκαλιστό κόκκινο ψαμμίτη και φέρει μαρμάρινη επένδυση. Πρόκειται για το μεγαλύτερο τζαμί από την εποχή της Αυτοκρατορίας των Μουγκάλ (αποτελεί χαρακτηριστικό δείγμα της αρχιτεκτονικής της περιόδου) και το δεύτερο μεγαλύτερο στο Πακιστάν.

Μετά την πτώση της Αυτοκρατορίας των Μουγκάλ χρησιμοποιήθηκε ως φρούριο αρχικά από την Αυτοκρατορία των Σιχ και στη συνέχεια από τους Βρετανούς.

Εξωτερικοί σύνδεσμοι
--------------------

* Πολυμέσα σχετικά με το θέμα  Badshahi Mosque στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 305210498
* LCCN: no2013095709

 |

 |
Το **Τσαντ Μπάορι** (χίντι: चाँद बावड़ी) βρίσκεται στην Ινδία και είναι ένα από τα σπουδαιότερα βαθμιδωτά πηγάδια του κόσμου. Βρίσκεται στο χωριό Αμπανέρι στην ινδική πολιτεία Ρατζαστάν, στα βορειοδυτικά της χώρας.

Ιστορία
-------

Σύμφωνα με την τοπική παράδοση, το πηγάδι ονομάστηκε από τον ντόπιο κυβερνήτη Ράτζα Τσάντα της δυναστείας Νικούμπα. Τα παλαιότερα τμήματα του βαθμιδωτού πηγαδιού χρονολογούνται από τον 8ο αιώνα και αργότερα, ενώ το ανώτερο τμήμα κατασκευάστηκε από τους Μουγκάλ τον 18ο αιώνα.

Επισκόπηση
----------

Το Τσαντ Μπάορι αποτελείται από 3.500 στενά σκαλοπάτια που εκτείνονται σε πάνω από 13 επίπεδα. Έχει βάθος 19.5 μέτρων και είναι ένα από τα βαθύτερα και μεγαλύτερα βαθμιδωτά πηγάδια στην Ινδία. 

Η πολιτεία του Ρατζαστάν είναι πολύ ξηρή (ιδιαιτέρως προς τις δυτικότερες περιοχές) και το σχέδιο του Τσαντ Μπάορι είχε ως σκοπό να αποθηκεύει όσο περισσότερο βρόχινο νερό γίνεται. Στο κάτω μέρος του πηγαδιού, ο αέρας είναι 5-6 βαθμούς Κελσίου δροσερότερος από την επιφάνεια και έτσι αποτελούσε χώρος συγκέντρωσης για τους ντόπιους σε περιόδους έντονης ζέστης. Ένα μέρος του πηγαδιού έχει υπόστεγο και αίθουσα ανάπαυσης για τα μέλη της βασιλικής οικογένειας. 

* 
* 
* 
* 
* 
*

Πολιτιστικές αναφορές
---------------------

Το Τσαντ Μπάορι έχει χρησιμοποιηθεί για τα γυρίσματα αποσπασμάτων στις ταινίες *Bhoomi*, *The Fall*, *Bhool Bhulaiyaa*, και *The Best Exotic Marigold Hotel*, καθώς και πολλές άλλες.

Παραπομπές
----------

1. ↑  «ASI: Chand Baori». Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 6 Μαΐου 2019.
2. ↑  Morna Livingston (2002). *Steps to Water: The Ancient Stepwells of India*. Princeton Architectural Press. σελίδες 38–39. ISBN 978-1-56898-324-0.
Συντεταγμένες: 35°07′29.27″N 33°56′33.40″E﻿ / ﻿35.1247972°N 33.9426111°E﻿ / 35.1247972; 33.9426111

Το **Τέμενος Λαλά Μουσταφά Πασά** (τουρκ. *Lala Mustafa Paşa Camii*) είναι γοτθικής αρχιτεκτονικής ναός στην Αμμόχωστο τον οποίο μετέτρεψαν σε τζαμί οι Οθωμανοί αμέσως μετά την κατάληψη της πόλης το 1571.

Ιστορία και γεωγραφική θέση
---------------------------

Ο ναός κτίστηκε στα τέλη του δεύτερου μισού του 13ου αιώνα από τους Φράγκους βασιλείς της Κύπρου Οίκο ντε Λουζινιάν ως ο καθεδρικός ναός των καθολικών χριστιανών της Αμμοχώστου και πιστεύεται ότι η κατασκευή του διήρκεσε ως τα 1400. Σήμερα θεωρείται ως ο πιο μεγαλοπρεπής κι όμορφος γοτθικός ναός που σώζεται στην Εγγύς και Μέση Ανατολή. Ο ναός ήταν αφιερωμένος στον Άγιο Νικόλαο (Γαλλικά:cathédrale Saint-Nicolas). Από το 1290 και ως το 1373 γινόταν σε αυτόν η στέψη των Λουζινιανών ηγεμόνων ως βασιλέων της Ιερουσαλήμ, αφού πρώτα είχαν στεφθεί ως βασιλείς της Κύπρου στον καθεδρικό ναό της Αγίας Σοφίας (σήμερα Σελιμιγιέ τζαμί) στην Λευκωσία.

Αρχιτεκτονική
-------------

Ο ναός χωρίζεται σε τρία κλίτη, έχει μήκος 55 μέτρα, πλάτος 23 και ύψος 25. Γάλλοι μελετητές θεωρούν ότι ο ναός αντλεί στοιχεία κι έχει αρκετές ομοιότητες με το καθεδρικό ναό της Ρενς (cathédrale Notre-Dame de Reims) και ανήκει στη γοτθική τεχνοτροπία Rayonnant (Rayonnant Gothic style).

Αν και δέχθηκε αρκετά πλήγματα πυροβολικού κατά την πολιορκία της Αμμοχώστου (1570-71), διατήρησε σε μεγάλο βαθμό την αρχική του μορφή. Μετά την κατάληψη Οθωμανοί τεχνίτες αφαίρεσαν τα κωδωνοστάσια, τις ανθρώπινες μορφές από το γλυπτό διάκοσμο, αλλά και από τα βιτρώ (υαλογραφίες), και πρόσθεσαν μιναρέ και μιχράμπ. Αρκετές ζημιές στο ναό σημειώθηκαν επίσης από το μεγάλο σεισμό του 1735. Εντούτοις ακόμα και σήμερα διατηρούνται σε καλή κατάσταση οι τρεις περίτεχνα διακοσμημένες είσοδοι που φέρουν θαυμάσια αετώματα και πάνω από την κεντρική πύλη σώζεται μια μεγάλη ροζέτα διακοσμημένη με γεωμετρικά σχέδια βιτρώ.

Παραπομπές
----------

1. 1 2 3  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 45090. Ανακτήθηκε στις 31  Ιουλίου 2018.
2. ↑  «Οίκος των Λουζινιάν». *Βικιπαίδεια*. 2021-03-16. .

Πηγές
-----

* Camille Enlart, Gothic Art and the Renaissance in Cyprus, (Αγγλική μτφ. D. Hunt), London: Trigraph/A. G. Leventis Foundation, 1987.
* Αθηνά Ταρσούλη, ΚΥΠΡΟΣ, Αθήναι: Εκδόσεις ΑΛΦΑ, 1955. (Κεφ. Εκκλησίες της Αμμοχώστου)
* Μεγάλη Κυπριακή Εγκυκλοπαίδεια. Υπεύθυνος έκδοσης Αντρος Παυλίδης, Λευκωσία: Εκδ. Φιλόκυπρος, 1984.
* Οδοιπορική Ξενάγηση της Αμμοχώστου, Έκδοση SAVE (χρηματοδότηση USAID), 2010
*

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τέμενος Λαλά Μουσταφά Πασά** |

* 
* 
* 
* 
*
Ο **Τζον Χέιτινγκα** είναι Ολλανδός ποδοσφαιριστής και γεννήθηκε στις 15 Νοεμβρίου 1983 στην πόλη Άλφεν αν ντεν Ράιν στην δυτική Ολλανδία, αγωνίζεται ως αμυντικός στην Φούλαμ ΦΚ και είναι διεθνής με την Εθνική Ολλανδίας. Τη σεζόν 2007-08 ανακηρύχθηκε Ποδοσφαιριστής της χρονιάς για την Ολλανδία

Η Καριέρα του
-------------

### ΑΦΚ Άγιαξ

Ο Τζον Χέιτινγκα ξεκίνησε από τα μικρά τμήματα του Αγιαξ έκανε την πρώτη του εμφάνιση με την ομάδα στις 26 Αυγούστου 2001 σε παιχνίδι εναντίον της Φέγενορντ έμεινε στην ομάδα ως το 2008 πανηγυρίζοντας δυο φορές την κατάκτηση του Ολλανδικού πρωταθλήματος ποδοσφαίρου τις σεζόν 2001–02 και 2003–04 και τρεις φορές την κατάκτηση του Κυπέλλου Ολλανδίας το 2002 το 2006 και το 2007 το καλοκαίρι του 2008 μεταγράφηκε στην Ατλέτικο Μαδρίτης

### Ατλέτικο Μαδρίτης

Στην Ατλέτικο Μαδρίτης ο Τζον Χέιτινγκα έμεινε μια σεζόν κάνοντας 32 εμφανίσεις συνολικά(28 το πρωτάθλημα) και πετυχαίνοντας 3 γκολ

### Έβερτον

Τον Σεπτέμβριο του 2009 μεταγράφηκε στην Έβερτον υπογράφοντας 5ετές συμβόλαιο. Οι φίλοι της ομάδας απο το Λίβερπουλ τον ψήφισαν ως καλύτερο παίκτη της ομάδας την σεζόν 2011-12

### Φούλαμ

Τον Ιανουάριο του 2014 ο Ολλανδός αμυντικός μεταγράφηκε στην Φουλαμ

Εθνική Ολλανδίας
----------------

Ο Τζον Χέιτινγκα έκανε το ντεμπούτο του στην Εθνική ομάδα της Ολλανδίας στις 18 Φεβρουαρίου 2004 σε ένα φιλικό παιχνίδι εναντίον των Η.Π.Α.. Με την Εθνική ομάδα έχει αγωνιστεί σε τρεις τελικές φάσεις Ευρωπαϊκών πρωταθλημάτων στο Ευρωπαϊκό Πρωτάθλημα Ποδοσφαίρου 2004 στο Ευρωπαϊκό Πρωτάθλημα Ποδοσφαίρου 2008 και το Ευρωπαϊκό Πρωτάθλημα Ποδοσφαίρου 2012. Επίσης και σε δύο τελικές φάσεις παγκοσμίων κυπέλλων στο Παγκόσμιο Κύπελλο Ποδοσφαίρου 2006 και στο Παγκόσμιο Κύπελλο Ποδοσφαίρου 2010 όπου έφτασε με την Ολλανδία μέχρι τον τελικό της διοργάνωσης όπου και αποβλήθηκε με δεύτερη κίτρινη κάρτα στην παράταση. Χάνοντας τελικά το παγκόσμιο κύπελλο από την Εθνική Ισπανίας

Πηγές-Συνδέσεις
---------------

* Ο Τζον Χέιτινγκα στην ιστόσελίδα της FIFA Αρχειοθετήθηκε 2012-10-19 στο Wayback Machine.
* Το προφίλ του Χέιτινγκα στην ιστόσελίδα της Έβερτον

|  |  |  |  |  |
| --- | --- | --- | --- | --- |
| 

| π • σ • ε
**Εθνική Ολλανδίας – Μουντιάλ 2006** |
| --- |
|  |
|  | 
* 1 φαν ντερ Σαρ (c)
* 2 Γιάλιενς
* 3 Μπουλαρούζ
* 4 Ματάισεν
* 5 φαν Μπρόνκχορστ
* 6 Λάντζαατ
* 7 Κάιτ
* 8 Κοκού
* 9 φαν Νίστελροϊ
* 10 Φαν ντερ Φάαρτ
* 11 Ρόμπεν
* 12 Κρόμκαμπ
* 13 Όιγερ
* 14 Χέιτινγκα
* 15 ντε Κλερ
* 16 Μαδούρο
* 17 Φαν Πέρσι
* 18 Φαν Μπόμελ
* 19 Φένεγκορ Οφ Χέσελινγκ
* 20 Σνάιντερ
* 21 Μπάμπελ
* 22 Τίμερ
* 23 Στεκέλενμπουργκ
* Προπονητής: φαν Μπάστεν
 |

 |
Ο **Σερ Τοφίγκα Βαεβάλου Φαλάνι** (Sir Tofiga Vaevalu Falani, GCMG Ο GCMG ) είναι αιδεσιμότατος από το Τουβαλού, ο οποίος υπηρετεί ως ως Γενικός Κυβερνήτης του Τουβαλού από το 2021 και Πρόεδρος της Εκκλησίας του Τουβαλού από το 2008. Υπό την ιδιότητά του ως Προέδρου της Εκκλησίας, έχει εκπροσωπήσει την εκκλησία σε συνεδριάσεις του Παγκόσμιου Συμβουλίου Εκκλησιών, της Κεντρικής Επιτροπής το 2009 και το 2011.

Γενικός Κυβερνήτης του Τουβαλού
-------------------------------

Τον Σεπτέμβριο του 2021, ο Φαλάνι διορίστηκε Γενικός Κυβερνήτης από την τότε βασίλισσα Ελισάβετ Β΄.

Ως Γενικός Κυβερνήτης, ο Φαλάνι αντιπροσωπεύει τον βασιλεύοντα μονάρχη του Τουβαλού (σήμερα τον Κάρολο Γ΄) στη χώρα, ενεργώντας ως εκ τούτου ουσιαστικά ως αρχηγός του κράτους του Τουβαλού. Ο Φαλάνι υπηρέτησε προηγουμένως ως αναπληρωτής Γενικός Κυβερνήτης στις 14 Αυγούστου 2017 κατά την απουσία του Γενικού Κυβερνήτη, Ιάκομπα Ιταλέλι, τότε.

Διακρίσεις
----------

Διορίστηκε ως Μέλος του Τάγματος της Βρετανικής Αυτοκρατορίας (MBE) για τη δημόσια και κοινοτική υπηρεσία στην πρωτοχρονιάτικη απονομή τιμών του 2014.

 Ο Φαλάνι ενώ υπογράφει το βιβλίο συλλυπητηρίων για τη βασίλισσα Ελισάβετ Β' στο Λάνκαστερ Χάουζ στις 17 Σεπτεμβρίου 2022
Στις 18 Σεπτεμβρίου 2022, ο Φαλάνι διορίστηκε από τον Κάρολο Γ΄, ως Ιππότης του Μεγαλόσταυρου του Τάγματος των Αγίων Μιχαήλ και Αγίου Γεωργίου.

Παραπομπές
----------

1. ↑  «Awards list – Tuvalu». *London Gazette (Supplement: 60732, Page: 47)*. 31 Δεκεμβρίου 2013. Ανακτήθηκε στις 16 Οκτωβρίου 2021.
2. ↑  Simati, Sunema Pie (2 Σεπτεμβρίου 2009). «A case study of PAC Migrants and their families» (PDF). *Massey University*. Ανακτήθηκε στις 16 Οκτωβρίου 2021.
3. ↑  «Full text of "Fifty-Eighth Meeting of the Central Committee"». *World Council of Churches*. 2 Σεπτεμβρίου 2009. Ανακτήθηκε στις 16 Οκτωβρίου 2021.
4. ↑  «Full text of "Fifty-Ninth Meeting of the Central Committee"». *World Council of Churches*. 20 Φεβρουαρίου 2011. Ανακτήθηκε στις 16 Οκτωβρίου 2021.
5. ↑  «Rev. Tofiga Falani appointed Acting Governor General». *Fenui News*. 15 Αυγούστου 2017. Ανακτήθηκε στις 16 Οκτωβρίου 2021.
6. ↑  «New Year honours 2014: the full list». *The Guardian*. 31 Δεκεμβρίου 2013. Ανακτήθηκε στις 16 Οκτωβρίου 2021.
7. ↑   *Court Circular*, 18 September 2022
Η **Τερψιχόρη Χρυσουλάκη-Βλάχου**, γεννημένη στην Σητεία, ήταν Ελληνίδα ασυρματίστρια η οποία εργάστηκε για την ελληνική αντίσταση κατά τη διάρκεια του Β΄ Παγκοσμίου Πολέμου. Εκτελέστηκε από τους Ναζί, όταν συνελήφθη.

Βιογραφία
---------

Γεννήθηκε το 1926 στη Κρήτης. Ήταν μια από τις πολλές Κρητικές γυναίκες που ανταποκρίθηκαν πρόθυμα και με πάθος στο εθνικό κάλεσμα της ελληνικής κυβέρνησης για την καταπολέμηση της Ναζιστικής κατοχής στην Ελλάδα κατά τη διάρκεια του Β΄ Παγκοσμίου Πολέμου. Κρυμμένη στο μοναστήρι του Τοπλού, χρησιμοποίησε την εμπειρία της ως ασυρματίστρια, βοηθώντας το κίνημα της αντίστασης.

Τον Ιούνιο του 1944 συνελήφθη και καταδικάστηκε σε θάνατο. Σε ηλικία 18 ετών, μεταφέρθηκε στην φυλακή της Αγιάς και εκτελέστηκε. Έγραψε στον τοίχο του κελιού τα εξής: "Είμαι 18 χρονών. Με καταδίκασαν σε θάνατο. Περιμένω από στιγμή σε στιγμή το εκτελεστικό απόσπασμα. Ζήτω η Ελλάδα. Ζήτω η Κρήτη!".

Παραπομπές
----------

1. ↑  «Women in the Resistance». Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 3 Νοεμβρίου 2019.

Εξωτερικοί σύνδεσμοι
--------------------

* Μονή Πρεβέλης
Η **Τσαντμπίμπι** είναι Ινδουιστική θεά και λαϊκή θεότητα στην Βεγγάλη, που λατρευόταν σε συνδυασμό με τις Θεές Ολαντέβι (η Θεά της Χολέρας), Ατζγκαϊμπίμπι, Τζολαμπίμπι, Μπαχανταμπίμπι, Τζετουνεμπίμπι και Ασανμπίμπι. Εμπειρογνώμονες και ερευνητές πιστεύουν ότι αυτές οι επτά θεότητες είναι μετατροπές Βεδικών θεοτήτων. Η συλλογική λατρεία αποδεικνύεται κατά τους προϊστορικούς χρόνους από λείψανο τερακότα που βρέθηκε στο Μοχεντζοντάρο, μια σημαντική πόλη του Πολιτισμού της Κοιλάδας του Ινδού που βρίσκεται στο Σιντ, η οποία δείχνει την εικόνα των επτά γυναικών που στέκονται μαζί.

Παραπομπές
----------

1. ↑  Mandal, Paresh Chandra (2012). «Oladevi». Στο: Islam, Sirajul. *Banglapedia: National Encyclopedia of Bangladesh* (Second έκδοση). Asiatic Society of Bangladesh.
Ο **Τούλκας** (Tulkas) είναι Άινου,θεϊκό πνεύμα του φανταστικού κόσμου που δημιούργησε ο Άγγλος συγγραφέας Τζον Ρόναλντ Ρούελ Τόλκιν.

Ο Τούλκας συμπεριλαμβάνεται ανάμεσα στους Βάλαρ, τους ισχυρότερους Άινουρ. Είναι ο μεγαλύτερος σε δύναμη και έργα αντρειοσύνης, χαίρεται να παλεύει και να παραβγαίνει στη δύναμη. Δεν έχει όπλα και πολεμούσε με τα χέρια του. Έχει ξανθά μαλλιά και κόκκινη επιδερμίδα. Γυναίκα του είναι η Νέσσα, η αδερφή του Όρομε.

Αρχικά ο Τούλκας, δεν ήταν ανάμεσα στους Άινουρ που κατέβηκαν στην Άρντα. Αλλά όταν άκουσε ότι γινόταν μάχη ανάμεσα στους Βάλαρ και τον Μέλκορ ήρθε στην Άρντα και ο Μέλκορ τράπηκε σε φυγή μπροστά στο θυμό του. Έπειτα μαζί με τον Άουλε βοήθησαν στην αποκατάσταση των έργων που είχε καταστρέψει ο Μέλκορ. Οι Βάλαρ διοργάνωσαν μια μεγάλη γιορτή μετά την νίκη τους, κατά τη διάρκεια της οποίας ο Τούλκας παντρεύτηκε την Νέσσα. Ο Μέλκορ όμως βρήκε την ευκαιρία και επέστρεψε στην Άρντα και έφτιαξε το οχυρό του Ουτούμνο και κρύφτηκε μέσα,πριν τον προλάβει ο Τούλκας. Λίγο πριν ξυπνήσουν τα Ξωτικά οι Βάλαρ έκαναν συμβούλιο για το αν πρέπει να κάνουν πόλεμο εναντίον του Μέλκορ, για να τα προστατέψουν. Ο Τούλκας, μαζί με άλλους Βάλαρ, ήταν υπέρ του πολέμου. Τελικά έγινε πόλεμος, ο οποίος κράτησε αρκετά χρόνια και στην τελική μάχη όταν το Ουτούμνο έπεσε επιτέλους. Μέσα στο Ουτούμνο, ο Τόυλκας πάλεψε με τον Μέλκορ και τον νίκησε ρίχνοντας τον κάτω. Και ο Μέλκορ φυλακίστηκε. Μετά από πολλά χρόνια, αφού ο Μέλκορ αφέθηκε ελεύθερος, κατέστρεψε τα Βάλινορ και στη συνέχεια έφυγε για την Μέση Γη με την Ουνγκόλιαντ. Τότε, ο Τούλκας τον κυνήγησε μαζί με τον Όρομε, χωρίς επιτυχία όμως.
*Κάστρο Tre Kronor* στη Στοκχόλμη. πίνακας του 1661.
Ο **Χόβερτ Ντιρκς Καμπχάουζεν** (Govert Dircksz Camphuysen, γενν. στο Ντόκκουμ το 1624 απεβ. στο Άμστερνταμ το 1672) ήταν ζωγράφος ζώων, του οποίου το ύφος επηρεάστηκε από τον Πάουλους Πόττερ.

Όταν ο πατέρας του Ντιρκ Ράφαελς Καμπχάουζεν πέθανε το 1627 η μητέρα του μετακόμισε με τα παιδιά τους στο Άμστερνταμ. Ο Καμπχάουζεν ζούσε στη γειτονιά Γιορντάαν. Το 1643 ζωγράφισε πορτρέτα. Νυμφεύτηκε το 1647 και έφυγε από την πόλη γύρω στο 1650, λίγο καιρό αφότου έγινε πολίτης της πόλης. Μέχρι εκείνη την εποχή ζούσε στην *Kalverstraat* και πιθανότατα είχε οικονομικά προβλήματα. Ζωγράφισε τη βασίλισσα Χεδβίγη - Ελεονόρα στη Στοκχόλμη, αλλά ο Καμπχάουζεν είναι πιο διάσημος για τους στάβλους του, με αγρότες και συζύγους αγροτών.

Ένας πίνακας στην Πινακοθήκη Ντάλουιτς *χωρικοί με αγελάδες μπροστά από εξοχικό σπίτι*, με πλαστή την υπογραφή του Πάουλους Πόττερ, αποδίδεται στον Καμπχάουζεν. Στο Μουσείο Μπόιμανς = φαν Μπένινγκεν υπάρχει ο πίνακας *χωρικοί μπροστά σε πανδοχείο*, με την υπογραφή *G. Camphuijsen*. Η Πινακοθήκη των Βρυξελλών έχει το «*Εσωτερικό ενός αγροκτήματος*», υπογεγραμμένο με το όνομά του και με ημερομηνία 1650· και ένας πίνακας «*Χωρικοί και βοοειδή μπροστά σε πανδοχείο*» στην Πινακοθήκη του Κάσσελ αποδίδεται επίσης σε αυτόν. Στο Ερμιτάζ της Αγίας Πετρούπολης υπάρχουν δύο εσωτερικά υπόστεγα αγελάδων, και τα δύο φέρουν την υπογραφή του.

Τα έργα του Καμπχάουζεν είναι λιγοστά. Πιθανώς μερικά από αυτά είναι γνωστά ως πίνακες του Πάουλους Πόττερ. και άλλα αποδίδονται στον πατέρα του, Ντιρκ Ράφαελς. Τάφηκε στις 4 Ιουλίου 1672 από το σπίτι του στη γειτονιά Λάσταχε (Lastage).

Δείτε επίσης
------------

* Ζωγραφική της ολλανδικής Χρυσής Εποχής
* Κατάλογος Ολλανδών ζωγράφων

Παραπομπές
----------

1. 1 2  «Govert Dircksz Camphuysen». (σουηδικά) *Dictionary of Swedish National Biography*. 16348.
2. ↑  (Ολλανδικά) *RKDartists*. 15028. Ανακτήθηκε στις 9  Οκτωβρίου 2017.
3. ↑  (Αγγλικά) *ECARTICO*. 1624. Ανακτήθηκε στις 9  Οκτωβρίου 2017.
4. ↑  *Frick Art Reference Library Photoarchive*. b230124.
5. ↑  *The Fine Art Archive*. cs.isabart.org/person/58730. Ανακτήθηκε στις 1  Απριλίου 2021.
6. ↑  (Αγγλικά) *Union List of Artist Names*. 2  Νοεμβρίου 2017. 500005511. Ανακτήθηκε στις 25  Οκτωβρίου 2018.
7. ↑  *artist list of the National Museum of Sweden*. 12  Φεβρουαρίου 2016. kulturnav.org/36845c3a-3278-46b3-a31e-00166fb761c8. Ανακτήθηκε στις 25  Φεβρουαρίου 2016.

Πηγές
-----

* This article incorporates text from a publication now in the public domain: Bryan, Michael (1886). "Camphuysen, Govaert". In Graves, Robert Edmund (ed.). Bryan's Dictionary of Painters and Engravers (A–K). Vol. I (3rd ed.).

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 295202492
* **Europeana**: agent/base/38889
* LCCN: nr91036846
* ISNI: 0000 0000 6707 7011
* BPN: 59772778
* ULAN: 500005511
* KulturNav: id
* RKD: 15028

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |
Άγαλμα της θεάς στο Αρχαιολογικό μουσείο της Βιέν
Η **Τουτέλα** (λατινικά: Tūtēla ή Tūtēlīna και Tūtīlīna), ήταν μια δευτερεύουσα θεότητα της ρωμαϊκής μυθολογίας, που λατρεύονταν ως ανεξάρτητη θεά κατά τους αυτοκρατορικούς χρόνους της Ρωμαϊκής Αυτοκρατορίας.

Συχνά της αποδίδονταν τιμές ως θεά προστάτιδα ενός τόπου με τον τύπο Tutela huius loci.

Σε πολλές επιγραφές γίνεται επίκληση της θεάς μαζί με τον Γκένιους και τη Φορτούνα.

Η Τουτέλα, ως Tutela navis, ήταν επίσης η προστάτιδα θεά των πλοίων. Προστάτευε τα πλοία, τους ναυτικούς και τη ναυσιπλοΐα και για επίκληση της προστασίας της οι ναυτικοί τοποθετούσαν ένα αγαλματίδιο με τη μορφή της θεάς στην πλώρη ή την πρύμνη του πλοίου.

Αναφέρεται επίσης και ως θεά-προστάτιδα της σοδειάς και των καρπών.

Η λατρεία της συνεχίστηκε μέχρι τον Μεσαίωνα.

Ασημένιο αγαλματίδιο της Τουτέλας, που φέρει τις παραστάσεις των επτά ημερών της εβδομάδας, Θησαυρός του Μακόν, εκτίθεται στο Βρετανικό Μουσείο, ύψος 13 εκ.

Παραπομπές
----------

1. ↑  Varron, *Menippearum fragmenta*, 216 et Augustin, *Civitas Dei*, 4,8.
2. 1 2 . «books.google.gr/Dictionnaire abregé de la fable».
3. ↑  Ehlers, *Realencyclopedie der classischen Altertumwissenschaft. Neue Bearbeitung*, 1894, VII A, p. 1599.
4. ↑  Prof. Dr. Dietrich Wachsmuth, *Der Kleine Pauly*, 1979, col. 1014-1015.
5. ↑ . «books.google.gr/Dictionnaire de mythologie de tous les peuples».
Ο **Τζον Π. ντε Γιονγκ, Τζούνιορ** (*John Percy de Jongh, Jr.*, 13 Νοεμβρίου 1957) ήταν ο 27ος Κυβερνήτης των Αμερικανικών Παρθένων Νήσων από το 2007 ως το 2015. Ανέλαβε Κυβερνήτης την 1 Ιανουαρίου 2007, με αντικυβερνήτη τον Γκρέγκορι Φράνσις. Επανεξελέγη Κυβερνήτης το 2010.

Βιογραφία
---------

Γεννήθηκε στο Σαιντ Τόμας και το 1987 διορίστηκε επίτροπος για την Οικονομία. Δημοκρατικός, εξελέγη στις εκλογές του 2006. Παντρεύτηκε τη Cecile René Galiber. Το 2002 απέτυχε να εκλεγεί Κυβερνήτης. Ωστόσο, στις εκλογές της 21 Νοεμβρίου 2006 ήταν ξανά υποψήφιος και έλαβε στον δεύτερο γύρο 57,3% έναντι 42,7% για τον ανεξάρτητο Κένεθ Μαπ.

Ο ντε Γιονγκ επανεξελέγη κυβερνήτης στις εκλογές που έγιναν στις 2 Νοεμβρίου 2010 με ποσοστό 56,2% έναντι 43,5% για τον ανεξάρτητο Κένεθ Μαπ. Το 2015 τον διαδέχθηκε στο αξίωμα του Κυβερνήτη ο Κένεθ Μαπ.

Παραπομπές
----------

1. ↑  Pancham, Ananta (2-10-2010). «DeJongh-Francis to Return for Second Term». *St. Thomas Source*.. Ανακτήθηκε στις 7-11-2010.
2. ↑  Rulers.org

Εξωτερικοί σύνδεσμοι
--------------------

* Πολυμέσα σχετικά με το θέμα  John de Jongh στο Wikimedia Commons
* Επίσημος ιστότοπος (Αγγλικά)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 5910157226624585410005
* GND: 119791479X

 |

 |
Ο **Αντόνια Λαρντέρα** (ιταλικά: Antonio Ladera, γεν. 30 Ιουνίου 1936), περισσότερο γνωστός με το καλλιτεχνικό του όνομα **Τόνι Νταλάρα** (ιταλικά: Tony Dallara) είναι Ιταλός πρώην τραγουδιστής, ηθοποιός και τηλεπερσόνα.

Ο Νταλάρα με τους γονείς του, το 1960

Βιογραφία
---------

 Μουσικό Φεστιβάλ του Σαν Ρέμο του 1960. Ο Νταλάρα τραγουδάει το "Romantica" με τη συνοδεία της Ορχήστρας Angelini.
Ο Νταλάρα γεννήθηκε στο Καμπομπάσο της νότιας Ιταλίας, αλλά μεγάλωσε στο Μιλάνο. Αφού εργάστηκε ως μπάρμαν και υπάλληλος, ξεκίνησε τη μουσική του καριέρα στο συγκρότημα Rocky Mountains (τους μελλοντικούς I Campioni ).

Καριέρα
-------

Το τραγουδιστικό ύφος του Νταλάρα βασίστηκε κυρίως σε Αμερικανούς τραγουδιστές όπως ο Φρανκι Λέιν και ο Τόνι Γουίλιαμς. 

Το 1957, υπέγραψε συμβόλαιο ως τραγουδιστής με την ιταλική εταιρεία Music, όπου εργαζόταν ως μεταφορέας. Το πρώτο του σινγκλ, το "Come prima", αν και δεν κατάφερε να διαγωνιστεί στο Φεστιβάλ του Σαν Ρέμο, κυκλοφόρησε τον Δεκέμβριο του 1957 και πούλησε 300.000 αντίτυπα, αποτελώντας το σινγκλ με τις μεγαλύτερες πωλήσεις στην Ιταλία μέχρι εκείνη τη στιγμή. 

Το 1960 ο Νταλάρα κέρδισε στο Μουσικό Φεστιβάλ του Σαν Ρέμο και στον διαγωνισμό *Canzonissima* με το τραγούδι "Romantica". Την επόμενη χρονιά κέρδισε ξανά το *Canzonissima* με το τραγούδι «Bambina bambina». 

Λέγεται ότι ο Μίνως Μάτσας, διευθυντής της ελληνικής δισκογραφικής εταιρείας MINOS, ήταν εκείνος που σκέφτηκε να χρησιμοποιήσει το όνομα του Νταλάρα ως καλλιτεχνικό ψευδώνυμο για τον τότε νέο τραγουδιστή Γιώργο Νταλάρα (πραγματικό όνομα "Νταράλας").  Ο Ιταλός τραγουδιστής ήταν ιδιαίτερα δημοφιλής στην Ελλάδα μετά την κυκλοφορία της επιτυχίας του "Come prima" το 1957.

Παραπομπές
----------

1. 1 2  *Ιστορικό Αρχείο Ρικόρντι*. 929. Ανακτήθηκε στις 3  Δεκεμβρίου 2020.
2. ↑  Ανακτήθηκε στις 14  Ιουνίου 2019.
3. ↑  Ανακτήθηκε στις 17  Ιουνίου 2019.
4. ↑  Zampa, Fabrizio (1990). «Dallara, Tony». Στο: Gino Castaldo. *Enciclopedia della canzone italiana*. Armando Curcio. σελίδες 472–473.
5. ↑  Ezio Guaitamacchi (2009). *Mille canzoni che ci hanno cambiato la vita*. Rizzoli, 2009. ISBN 978-8817033923.
6. 1 2  Eddy Anselmi (2009). *Festival di Sanremo: almanacco illustrato della canzone italiana*. Panini Comics, 2009. ISBN 978-8863462296.
7. ↑  «Γιώργος Νταλάρας, τα πρώτα βήματα...». *MusicCorner*. 30 Σεπτεμβρίου 2018. Ανακτήθηκε στις 5 Φεβρουαρίου 2022.
8. ↑   *I Campioni Canta Tony Dallara - Come Prima*, ανακτήθηκε στις 2022-02-05

Εξωτερικοί σύνδεσμοι
--------------------

* Πολυμέσα σχετικά με το θέμα  Tony Dallara στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 14530586
* LCCN: no2006092045
* ISNI: 0000 0000 7824 4073
* GND: 132947714
* BNF: cb13928628h (data)
* MusicBrainz: d712bda3-deb4-4f6a-981e-504b54371163
* ICCU: UBOV525139
* BNE: XX1327611

 |

 |